**Ce înseamnă Pro Power Onboard pentru Ford Ranger PHEV?**

* Pro Power Onboard este o caracteristică importantă pentru Ranger Plug-in Hybrid, care vă permite să utilizaţi pick-up-ul ca sursă de alimentare mobilă în afara rețelei electrice
* La Ranger PHEV, Pro Power Onboard furnizează energie de la acumulatorul de 11,8 kWh și este disponibil în două versiuni de putere: 2,3 kW şi 6,9 kW
* Noul Ranger PHEV a început deja să fie livrat către clienții din Europa

**DUNTON, Marea Britanie, 30 iulie 2025** – Indiferent dacă lucraţi într-un loc izolat şi trebuie să vă alimentați uneltele sau să încărcaţi o bicicletă electrică înaintea unei zile pline de aventură, noul Ranger Plug-in Hybrid (PHEV) este aici pentru a vă ajuta.

Pro Power Onboardvă permite să utilizaţi Ranger PHEV ca sursă mobilă de alimentare, în loc să vă bazaţi pe un generator. Folosind acumulatorul de 11,8 kWh (utilizabili) al Ranger PHEV, Pro Power Onboard este disponibil cu două versiuni de putere – 2,3 kW sau 6,9 kW, cu puterea împărţită la trei prize de 230 V.

Pe versiunea mai puternică, de 6,9 kW, există o priză în interiorul cabinei vehiculului (10 A şi 2,3 kW) şi două în benă (15 A şi 3,45 kW per priză) pentru a satisface cerinţele de putere ale echipamentelor mai grele.

„Ranger PHEV duce polivalența pick-up-urilor la un nivel superior, având capacitatea de a fi o mică centrală electrică în afara rețelei, pregătită să facă față atât pentru muncă, cât şi pentru distracţie”, a declarat Hans Schep, general manager, Ford Pro Europa. „Performanțele legendare din teren accidentat și capacitatea de transport a celui mai bine vândut pickup din Europa sunt acum mai bune ca niciodată datorită sistemului de propulsie Plug‑in Hybrid, care poate furniza energie electrică către roți, dar și uneltelor și obiectelor de agrement.”

Noul Ranger PHEV 1 se află deja în proces de livrare către clienții din Europa, iar sistemul Pro Power Onboard poate fi testat în rețeaua distribuitorilor autorizați.

**Alimentare cu energie electrică atunci când aveţi nevoie de ea**

Imaginaţi-vă libertatea pe care v-o poate oferi un pick-up ce îți permite să încarci ustensile atunci când ai nevoie să le folosești, indiferent unde te-ai afla.

Vă aflaţi la kilometri distanţă de cea mai apropiată sursă de alimentare şi trebuie să reparaţi o poartă metalică sau să montaţi un stâlp. Folosind priza de 3,45 kW disponibilă în benă, aveţi puterea necesară pentru a alimenta un aparat de sudură, un polizor, un burghiu sau o betonieră compactă – toate fiind de folos pentru a finaliza lucrarea rapid şi eficient.

Ploaia a persistat pe durata excursiei cu rulota, astfel că panourile solare nu au generat suficientă energie pentru a încărca acumulatorii acesteia. În loc să scurtați durata excursiei, vă puteți conecta rapid la una dintre prizele disponibile la Ranger PHEV pentru a păstra acumulatorii încărcaţi în așteptarea soarelui.

Copiii dvs. își doresc un weekend plin de aventură? De ce nu îi duceți într-o excursie prin noroi cu bicicletele electrice? Distracţia nu trebuie să se oprească nici atunci când bateriile bicicletelor sunt descărcate. Cu Pro Power Onboard le puteţi reîncărca în timpul unei scurte pauze.

Transformați orice loc de campare într-un cinematograf în aer liber. Pro Power Onboard poate alimenta un proiector, un ecran şi difuzoare pentru o seară la cinema de neuitat. Sau deveniți bucătar în aer liber, alimentând un grătar electric oriunde aţi călători.

**Cum utilizați Pro Power Onboard?**

Sistemul Pro Power Onboard de la Ranger PHEV este controlat prin intermediul sistemului multimedia SYNC 4, 3 unde se poate vedea consumul de energie al accesoriilor conectate pe ecranul tactil central. În setarea sa implicită, Pro Power Onboard este dezactivat, puterea sa maximă de ieșire fiind de 400 W. Pentru a activa Pro Power Onboard prin SYNC 4, trebuie apăsat butonul Generator. După ce sistemul este pornit, proprietarii pot porni una sau ambele prize din benă folosind comutatoarele de pe ecranul tactil al sistemului SYNC 4 .

Atunci când mașina este parcată, sistemul trage energie din acumulatorul Ranger PHEV, însă, dacă bateria este descărcată, sistemul va porni motorul pe benzină al vehiculului pentru a genera un flux continuu de energie. Atunci când autonomia rămasă scade sub 80 km, sistemul va comuta în modul de consum redus, pentru a se asigura că puteţi ajunge la destinație.

# # #

1 Ford Ranger Plug-In Hybrid omologat cu emisii de CO2 de 70-72 g/km WLTP, eficiență de consum omologată de 3,1-3,2 l/100 km WLTP și autonomie pur electrică de până la 43 km WLTP. Consumurile de combustibil/energie declarate WLTP, emisiile de CO2 și autonomia electrică sunt determinate în conformitate cu cerințele și specificațiile tehnice ale Regulamentelor Europene (CE) 715/2007 și (UE) 2017/1151, astfel cum au fost modificate ultima dată. Procedurile de testare standard aplicate permit compararea între diferite tipuri de vehicule și diferiți producători. O autonomie de până la 43 km poate fi atinsă cu o baterie complet încărcată - în funcție de versiunea existentă și de configurația bateriei. Autonomia reală poate varia în funcție de diverși factori (de exemplu, condițiile meteorologice, stilul de condus, profilul traseului, starea vehiculului, vârsta și starea bateriei litiu-ion).

2 Pe baza datelor de vânzări S&P Global Mobility din 2024. Austria, Belgia, Marea Britanie, Republica Cehă, Danemarca, Finlanda, Franța, Germania, Grecia, Ungaria, Irlanda, Italia, Olanda, Norvegia, Polonia, Portugalia, România, Spania, Suedia și Elveția.

3 Nu conduceți distras. Folosiți sisteme acționate vocal ori de câte ori este posibil și nu utilizați dispozitive portabile în timp ce conduceți. Unele funcții pot fi blocate în timp ce vehiculul este cuplat. Nu toate funcțiile SYNC sunt compatibile cu toate telefoanele. Aspectul și funcționalitatea ecranului SYNC se pot schimba în timp din cauza actualizărilor de software.

### **Despre Ford Motor Company**

*Ford Motor Company (NYSE: F) este o companie globală cu sediul în Dearborn, Michigan, dedicată să ajute la construirea unei lumi mai bune, în care fiecare persoană este liberă să se miște și să-și urmeze visurile. Planul Ford+ al companiei pentru creștere și creare de valoare combină punctele forte existente, noile capacități și relațiile mereu active cu clienții pentru a îmbogăți experiențele acestora și pentru a le consolida loialitatea. Ford dezvoltă și livrează camionete Ford inovatoare, vehicule utilitare sport, camionete și mașini comerciale și vehicule de lux Lincoln, împreună cu servicii conectate. Compania face acest lucru prin intermediul a trei segmente de afaceri centrate pe client: Ford Blue, proiectând vehicule iconice alimentate cu benzină și hibride; Ford Model e, inventând vehicule electrice inovatoare împreună cu software încorporat care definește experiențe digitale excepționale pentru toți clienții; Ford Pro, ajutând clienții comerciali să își transforme și să-și extindă afacerile cu vehicule și servicii adaptate nevoilor lor. În plus, Ford oferă servicii financiare prin Ford Motor Credit Company. Ford are aproximativ 174.000 de angajați în întreaga lume. Mai multe informații despre companie, despre produsele și serviciile sale sunt disponibile la corporate.ford.com.*